May binabantayan pa ring Low Pressure Area o LPA ang PAGASA.
Ito po ay namataan sa kanlurang bahagi ng Sinait, Ilocos Sur.
Sa panayam ng DWIZ, sinabi naman ni PAGASA Weather Forecaster Samuel Duran na mababa ang tiyansang maging bagyo ang nabanggit na LPA.
Katunayan, inaasahang lalabas na ito ng Philippine Area of Responsibility (PAR) ngayong araw.
Samantala, nakakaapekto pa rin ang habagat sa kanlurang bahagi ng Luzon kabilang na ang Ilocos Region at mga lalawigan ng Zambales, Bataan, Mindoro at Palawan.
Makakaranas naman ng mga isolated rainshowers at thunderstorms ang Metro Manila at mga natitirang bahagi ng bansa, tulad ng Mindanao at Visayas.
By Jelbert Perdez